Doi copii din Dolj au murit după ce au încercat să scoată o minge dintr-un lac.
Doi copii, de 9 și 11 ani, s-au înecat duminică seara într-un lac din apropierea localității Răcarii de Sus, județul Dolj. Aceștia încercau să scoată o minge care a căzut în apă.
Potrivit IPJ Dolj, polițiștii din cadrul Poliției orașului Filiași au fost sesizați duminică seara cu privire la faptul că doi copii s-au înecat într-un lac din extravilanul satului Răcarii de Sus.La fața locului s-au deplasat polițiștii, care împreună cu părinții copiilor, au identificat și au scos dintr-un haleșteu ce aparține unui tânăr de 22 de ani din Filiași doi minori, de 9 și 11 ani, din localitate."Heleșteul este amplasat în extravilanul comunei Răcarii de Sus, pe o proprietate privată și este prevăzut cu indicatoare de avertizare", au transmis polițiștii.La fața locului au ajuns și reprezentanți ai ISU Dolj și SAJ Dolj, care au efectuat manevre de resuscitare a celor doi minori, dar fără succes.Cei doi copii, care sunt vecini, s-ar fi jucat cu o minge, care ar fi căzut în lac. Unul din ei ar fi încercat să scoată mingea și ar fi căzut, iar celălalt ar fi încercat să îl scoată și a căzut și el în apă.Polițiștii au întocmit în acest caz un dosar penal sub aspectul săvârșirii infracțiunii de ucidere din culpă și totodată a fost dispusă efectuarea unei expertize medico-legale în vederea stabilirii cu exactitate a cauzei decesului.